El seu tarannà es veié influït probablement per les tesis progressistes del Noucentisme, promotores de la modernització i l'avenç social. Fou impulsor de projectes vinculats al turisme, el qual considerava essencial per al desenvolupament del país. Dirigí la revista de turisme “Barcelona Atracción”. En l'àmbit de l'Administració pública municipal, participà en les reformes i millores de polítiques educatives, escèniques i museístiques. Col·laborà de forma activa en l'organització de l'Exposició Internacional de Barcelona del 1929.